Komisijos reglamentas (EB) Nr. 1174/2003
2003 m. liepos 1 d.
iš dalies keičiantis Reglamentą (EB) Nr. 20/2002, nustatantį išsamias specialių susitarimų dėl produktų tiekimo atokiausiems regionams, nurodytiems Tarybos reglamentuose (EB) Nr. 1452/2001, (EB) Nr. 1453/2001 ir (EB) Nr. 1454/2001, įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1454/2001, įvedantį specialias priemones tam tikriems Kanarų salų žemės ūkio produktams ir panaikinantį Reglamentą (EEB) Nr. 1601/92 (Poseican) [1], su paskutiniais pakeitimais, padarytais Komisijos reglamentu (EB) Nr. 1922/2002 [2], ypač į jo 3 straipsnio 5 dalies trečią pastraipą, 3 straipsnio 6 dalį ir 20 straipsnį,
kadangi:
(1) Komisijos reglamento (EB) Nr. 20/2002 [3], su paskutiniais pakeitimais, padarytais Reglamentu (EB) Nr. 1215/2002 [4], 20 straipsnyje jau buvo paminėtos kai kurios neteisingos nuorodos dėl nuostatų, susijusių su natūralių arba vietoje supakuotų produktų reeksportavimu.
(2) Reglamento (EB) Nr. 20/2002 priede nustatyti maksimalūs perdirbtų produktų kiekiai, kuriuos kasmet galima eksportuoti arba gabenti iš Kanarų salų, vykdant tradicinį eksportą ir siuntimą. Reikia iš dalies pakeisti kai kurių produktų, įtrauktų į šį priedą, KN kodus, kad jie atitiktų Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [5], su paskutiniais pakeitimais, padarytais Reglamentu (EB) Nr. 2176/2002 [6], I priedo aprašymus. Siekiant aiškumo reikia pakeisti visą Reglamento (EB) Nr. 20/2002 priedą.
(3) Todėl reikėtų iš dalies pakeisti Reglamentą (EB) Nr. 20/2002.
(4) Šiame reglamente numatytos priemonės atitinka visų atitinkamų vadybos komitetų pareikštas nuomones,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 20/2002 iš dalies keičiamas taip:
1) 20 straipsnyje:
a) c punktas pakeičiamas taip:
"c) už b punkte nurodytus produktus negali būti mokama eksporto grąžinamoji išmoka;"
b) e punktas pakeičiamas taip:
"e) už d punkte nurodytus produktus gali būti mokama eksporto grąžinamoji išmoka;"
2) priedas pakeičiamas šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 1 d.